தஞ்சாவூரில் பிரபல வக்கீலாக இருந்தவரும் என்னிடம் பேரன்பு  பூண்டவருமான கே. கல்யாண சுந்தரையர் தம்முடைய ஊராகிய  கதிராமங்கலத்தில் ஒரு புது வீடு கட்டி 1892-ஆம் வருஷம் ஜூன் மாதம்  கிருகப் பிரவேசம் செய்தார். அவசியம் அந்த விசேஷத்திற்கு  வரவேண்டுமென்று அவர் எனக்கு எழுதினார். அந்த அழைப்புக் கடிதம்  கிடைத்தவுடன், அவ்வூருக்கருகில் உள்ள கம்பர் பிறந்தவூரையும் பார்த்து  விட்டு வர வேண்டுமென்ற ஆவலையும் உடன் கொண்டு சென்றேன். குத்தாலம் ரெயில்வே ஸ்டேஷனில் இறங்கி வடக்கே சில மைல் தூரம் 